CELEX: 32010D0122
Language: hu
Date: 2010-02-25 00:00:00
Title: 2010/122/: A Bizottság határozata ( 2010. február 25. ) a 2002/95/EK európai parlamenti és tanácsi irányelv mellékletének a tudományos és műszaki fejlődéshez való hozzáigazítás céljából, a kadmium alkalmazásainak egyikére vonatkozó mentesség tekintetében történő módosításáról (az értesítés a C(2010) 1034. számú dokumentummal történt) (EGT-vonatkozású szöveg)

26.2.2010   
            
            
               HU
            
            
               Az Európai Unió Hivatalos Lapja
            
            
               L 49/32
            
         A BIZOTTSÁG HATÁROZATA
   (2010. február 25.)
   a 2002/95/EK európai parlamenti és tanácsi irányelv mellékletének a tudományos és műszaki fejlődéshez való hozzáigazítás céljából, a kadmium alkalmazásainak egyikére vonatkozó mentesség tekintetében történő módosításáról
   (az értesítés a C(2010) 1034. számú dokumentummal történt)
   (EGT-vonatkozású szöveg)
   (2010/122/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2003. január 27-i 2002/95/EK európai parlamenti és tanácsi irányelvre (1) és különösen annak 5. cikke (1) bekezdésének b) pontjára,
   mivel:
   
               (1)
            
            
               A 2002/95/EK irányelv értelmében a Bizottság köteles gondoskodni mindazon módosítások végrehajtásáról, amelyek a szóban forgó irányelv 4. cikkének (1) bekezdésében foglalt követelmények alól mentesített alkalmazások jegyzékének a tudományos és műszaki fejlődéshez való hozzáigazításához szükségesek.
            
         
               (2)
            
            
               Jelenleg még nem oldható meg műszakilag a kadmium más anyaggal való helyettesítése a II–VI típusú félvezető anyagból készülő, színátalakító fénykibocsátó diódák (LED-ek) esetében anélkül, hogy ezek teljesítménye jelentősen romlana. Következésképpen bizonyos kadmiumtartalmú anyagokat és összetevőket helyénvaló mentesíteni a tilalom alól. Mindazonáltal folynak már kadmium felhasználása nélküli technológiákkal kapcsolatos kutatások, és várhatóan legkésőbb négy-öt éven belül rendelkezésre fognak állni a kadmiumot helyettesítő anyagok.
            
         
               (3)
            
            
               A 2002/95/EK irányelvet ezért ennek megfelelően módosítani kell.
            
         
               (4)
            
            
               A Bizottság a 2002/95/EK irányelv 5. cikkének (2) bekezdésével összhangban konzultált az érintett felekkel.
            
         
               (5)
            
            
               Az e határozatban előírt intézkedések összhangban vannak a 2006/12/EK európai parlamenti és tanácsi irányelv (2) 18. cikke alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 2002/95/EK irányelv melléklete az e határozat mellékletében meghatározottak szerint módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. február 25-én.
      
         
            a Bizottság részéről
         
         Janez POTOČNIK
         
            a Bizottság tagja
         
      
   
   
      (1)  HL L 37., 2003.2.13., 19. o.
   
      (2)  HL L 114., 2006.4.27., 9. o.
   
      MELLÉKLET
      A 2002/95/EK irányelv melléklete a következő 39. ponttal egészül ki:
      
         
                     „39.
                  
                  
                     A II–VI típusú félvezető anyagból készülő, szilárdtest-világítási vagy -kijelző rendszerekben használt színátalakító LED-ekben lévő kadmium (a fénykibocsátó terület egy mm2-ére eső kadmiummennyiség < 10 μg) 2014. július 1-jéig.”